# Ediciones La Cúpula

La Cúpula és una editorial catalana que fundada per Josep Maria Berenguer el 1979 dedicada al còmic independent, fundamentalment americà i europeu, però que a partir de la dècada dels 2000 s'ha diversificat més cap altre tipus de publicacions com són els còmics orientals com ara el manga japonès o el manhwa coreà. Fou la responsable de la desapareguda El Víbora una de les revistes de còmics underground més importants d'Europa i que faria de sostenidor de l'empresa als primers anys, i des de 1982 també publicà una altra sèrie de còmic underground, Makoki, amb les que a principis de la dècada de 1980 va revolucionar el mercat espanyol. La major part del seu catàleg s'ha publicat en castellà, amb algunes obres en català.
L'origen l'editorial esta lligat a l'origen la seua revista senyera, El Víbora (1979), creada per un col·lectiu d'autors com Nazario (autor de la primera portada i del detectiu transvestit Anarcoma), Max (creador de Peter Pank), Gallardo i Mediavilla, Pons, Martí i Sento que havien construït una contracultura i s'havien iniciat al món del còmic a les publicacions underground de mitjans de la dècada de 1970, a fanzines i col·lectius como El Rrollo o STAR, dirigida por Juan José Fernández. A partir del seu èxit, i en ple "boom del còmic adult", en què es creen revistes de còmic com Cimoc i Cairo de Norma Editorial, La Cúpula edita el 1984 una altra revista, Makoki, que sols duraria dos anys. En aquest moment comencen a publicar àlbums recopilatoris de les sèries del Víbora com El Víbora Series (1984), Historias completas de El Víbora (1987) o La Cúpula Comix Novela Gráfica (1991). Altres àlbums van aparèixer solts (Víbora Color) o baix la forma d'obres completes d'un autor (Gilbert Shelton, 1989; Robert Crumb, 1991; Max).
Buscant explotar el sector del còmic pornogràfic, amb la gran quantitat de material que rebien per publicar, en edita el 1987 una col·lecció d'àlbums Colección X i el 1992 la revista Kiss Comix, que a final de la dècada tindria una edició anglesa French Kiss i una edició francesa La Poudre aux Rêves. El 1996 apareix la col·lecció «Brut Comix», dirigida per Hernán Migoya, que presentava en un format popular (blanc i negre i grapa), l'obra d'autors com Peter Bagge, Chester Brown, Charles Burns, Daniel Clowes, Miguel Ángel Martín, Thomas Ott o Juaco Vizuete.
El 2000 edita la col·lecció satírica Me parto. El 2004, amb la desaparició de Proyectos Editoriales Crom, La Cúpula reprèn la publicació de la sèrie The Fuzztoons.
A partir de 2004, en un moment en què el públic més jove començava a ser captat pel manga i perdia interès per l'underground va iniciar la publicació de manga japonès de terror i de manhwa coreà per adults, i en 2005 llença Claro que sí cómics, dedicada al públic gai, dirigida per Sebas Martín i amb autors com Iván García Pozo, i tanca El Víbora i el 2011 tanca l'última revista de què disposava, Kiss Comix

## Premis

* Premi Diario de Avisos al millor editor: 2007 i 2009.

## Referències

* 1 2 3 4 5 6 7 8 Cuadrado, 2000, p. 336.
* ↑ Cuadrado, Jesús. Atlas español de la cultura popular: De la historieta y su uso 1873-2000. Madrid: Ediciones Sinsentido/Fundación Germán Sánchez Ruipérez, 2000, p. 336. ISBN 84-89384-23-1.
* ↑ «Ediciones La Cüpula» (en castellà). Tebeosfera. [Consulta: 20 maig 2022].
* ↑ Pons, Alvaro. «El ‘comix’ que sobrevivió» (en castellà). El Pais, 19-06-2019. [Consulta: 20 maig 2022].
* ↑ Gracia Lana, 2022, p. 36-37.
* ↑ Gracia Lana, Julio A. El cómic español de la democracia (en castellà). Prensas de la Universidad de Zaragoza, 2022, p. 215. ISBN 9788413404288.
* 1 2 Darias, Manuel «Cierra Kiss Comix, la mejor revista erótica española» (en castellà). Diario de Avisos, 18-09-2011.
* ↑ Nerín, Gustau. «'El Víbora. Comix contracultural': la segona mort del còmic underground». El Nacional, 28-07-2019. [Consulta: 20 maig 2022].
* ↑ Delibros: revista profesional del libro (en castellà). 222-226, 2008, p. 50 [Consulta: 22 maig 2022].
* ↑ Bartsch, Christian «El cómic gay y lésbico protagoniza el inicio de las XI Jornadas Villa de Avilés». El Comercio, 04-09-2006.
* ↑ Darias, Manuel «Diario de Avisos da a conocer los XXXIII Premios Historieta» (en castellà). Diario de Avisos, 13-06-2010. Arxivat de l'original el 2010-08-17 [Consulta: 7 maig 2016].

## Bibliografia

* Cuadrado, Jesús. Atlas español de la cultura popular: De la historieta y su uso 1873-2000 (en castellà). Madrid: Ediciones Sinsentido/Fundació Germán Sánchez Ruipérez, 2000. ISBN 84-89384-23-1.
* Gracia Lana, Julio A. El cómic español de la democracia (en castellà). Prensas de la Universidad de Zaragoza, 2022. ISBN 9788413404288.

## Enllaços externs

* Ediciones La Cúpula - Lloc web oficial
* Jot Dow, entrevista. Emilio Bernárdez y Natalia Mosquera: «Imaginarme a alguien leyendo un cómic de La Cúpula en una tablet me parece una aberración», 2019